ผมสงสัยว่าถ้าตอนนี้ผมอาจจะเสี่ยงมีเชื้อ HPV แล้วอยู่ในระยะฟักตัวรึป่าว ผมสามารถไปตรวจได้เลยไหมครับ แล้วถ้ามีเชื้อแต่อยู่ในระยะฟักตัวจะสามารถตรวจเจอไหมครับ
สวัสดีค่ะ งาน,การตรวจหาเชื้อ HPV (human papilloma virus) ในผู้ชายนั้น ยังไม่มีคำแนะนำให้ตรวจหาและยังไม่มีวิธีที่เป็นมาตรฐานสากลสำหรับตรวจค่ะ เพราะแม้จะตรวจพบว่ามีการติดเชื้อ (สายพันธ์ุที่ไม่ได้ก่อให้เกิดโรคหูด) ก็ไม่สามารถให้การรักษาอะไรได้ค่ะ แต่ความสำคัญคือแค่หากฝ่ายชายมีเชื้ออยู่ ก็จะสามารถแพร่เชื้อไปสู่ผู้หญิงผ่านทางการมีเพศสัมพันธ์ได้ ซึ่งหากจะป้องกันไม่ให้ฝ่ายหญิงติดเชื้อ ก็คือให้ฝ่ายหญิงฉีดวัคซีนป้องกันการติดเชื้อ HPV ค่ะหรือนอกจากนี้ ฝ่ายชายก็สามารถฉีดวัคซีนป้องกันการติดเชื้อ HPV ได้ด้วยเช่นกัน โดยหากฉีด จะช่วยป้องกันการเกิดโรคหูดหงอนไก่ มะเร็งองคชาต มะเร็งทวารหนัก และมะเร็งในช่องปากได้ เนื่องจากการเกิดโรคเหล่านี้ สาเหตุมาจากเชื้อ HPV นอกจากนี้จะช่วยป้องกันการแพร่กระจายของเชื้อไปยังผู้หญิงได้อีกทางด้วยอย่างไรก็ตาม แนะนำให้ฉีดวัคซีนในช่วงอายุ 11-12 ปี หรือไม่เกิน 21 ปี โดยที่ต้องไม่เคยมีเพศสัมพันธ์มาก่อน วัคซีนจึงจะช่วยป้องกันโรคเหล่านี้ได้ค่ะ